“อรรถพล” ย้ำรายย่อยได้สิทธิจอง OR ทุกคน! มีเวลาถึงเที่ยง 2 ก.พ.
“อรรถพล” ย้ำรายย่อยได้สิทธิจอง OR ทุกคน! มีเวลาถึงเที่ยง 2 ก.พ.
“อรรถพล” ย้ำรายย่อยได้สิทธิจอง OR ทุกคน! มีเวลาถึงเที่ยง 2 ก.พ.
25 ม.ค. 2564

นายอรรถพล ฤกษ์พิบูลย์ ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) กล่าวถึงสถานการณ์ที่ประชาชนจำนวนมากให้ความสนใจหุ้น IPO ของ บริษัท ปตท. น้ำมันและการค้าปลีก จำกัด (มหาชน) หรือ OR ว่า ประชาชนที่สนใจหุ้นไอพีโอ OR  ยังมีเวลาจองซื้อได้ถึง วันที่ 2 กุมภาพันธ์ 2564 เวลา 12.00 น.
โดยทุกคนที่จองตั้งแต่วันที่ 24 มกราคม 2564 ถึงเที่ยงวันที่ 2 กุมภาพันธ์ 2564 จะได้รับสิทธิ์เช่นเดียวกัน  โดยระบบการจองหุ้นครั้งนี้ ไม่ใช่ใครมาก่อนได้ก่อน ซึ่งขณะนี้ยังมีเวลาอีกหลายวันที่จะจองซื้อโดยไม่ตัดสิทธิใครที่เข้าระบบในช่วงระยะเวลาดังกล่าว
อนึ่ง วานนี้ (24 ม.ค.) เป็นวันแรกที่มีการเปิดให้ประชาชนทั่วไปจองซื้อหุ้นจัดสรรหุ้นที่มีการเสนอขายให้กับประชาชนทั่วไปเป็นครั้งแรก (IPO) ของ OR ผ่าน 3 ธนาคาร ซึ่งมีประชาชนให้ความสนใจเป็นจำนวนมาก จนส่งผลให้ระบบโมบายแบงกิ้งสำหรับการจองซื้อหุ้น OR ของทั้ง 3 ธนาคารเกิดเหตุระบบล่ม ติดขัดชั่วคราว